b'\n_START_ARTICLE_\nEuropa Central\xc4\x83\n_START_SECTION_\nPerioada interbelic\xc4\x83\n_START_PARAGRAPH_\nDup\xc4\x83 Emmanuel de Martonne, \xc3\xaen 1927 \xc8\x9b\xc4\x83rile Central Europene erau: Austria, Cehoslovacia, Germania, Ungaria, Polonia, Rom\xc3\xa2nia \xc8\x99i Elve\xc8\x9bia. Autorul folose\xc8\x99te at\xc3\xa2t caracteristici umane c\xc3\xa2t \xc8\x99i fizice pentru a defini Europa Central\xc4\x83._NEWLINE_Perioada interbelic\xc4\x83, \xc3\xaentre anii 1918\xe2\x80\x931939, a adus un nou sistem geopolitic \xc8\x99i economic precum \xc8\x99i probleme politice, iar conceptul Europei Centrale a c\xc4\x83p\xc4\x83tat o nou\xc4\x83 semnifica\xc8\x9bie. Centrul de interes s-a mutat \xc3\xaen partea sa estic\xc4\x83 \xe2\x80\x93 \xc8\x9b\xc4\x83rile care au (re-)ap\xc4\x83rut pe harta Europei: Cehoslovacia, Ungaria \xc8\x99i Polonia. Europa Central\xc4\x83 a \xc3\xaencetat s\xc4\x83 mai fie zona de aspira\xc8\x9bie a conducerii \xc8\x99i domin\xc4\x83rii germane \xc8\x99i a devenit un teritoriu al diverselor mi\xc8\x99c\xc4\x83ri de integrare av\xc3\xa2nd ca scop rezolvarea problemelor politice, economice \xc8\x99i na\xc8\x9bionale ale \xe2\x80\x9enoilor\xe2\x80\x9d state, fiind un mod de a rezista presiunilor germane \xc8\x99i sovietice. Totu\xc8\x99i, conflictul de interese a fost prea mare \xc8\x99i nici ideea Mica Antant\xc4\x83 nici Intermarium-ul (Mi\xc4\x99dzymorze) nu au avut succes._NEWLINE_Scriitoarea maghiar\xc4\x83 Magda Adam a notat \xc3\xaen studiul Sistemul Versailles \xc8\x99i Europa Central\xc4\x83 (2006): \xe2\x80\x9eAst\xc4\x83zi \xc8\x99tim c\xc4\x83 nenorocirea Europei Centrale a fost Mica Antant\xc4\x83, alian\xc8\x9b\xc4\x83 militar\xc4\x83 a Ceholoslovaciei, Rom\xc3\xa2niei \xc8\x99i Regatului S\xc3\xa2rbilor, Croa\xc8\x9bilor \xc8\x99i Slovenilor (devenit apoi Iugoslavia), creat\xc4\x83 \xc3\xaen anul 1921, nu pentru cooperarea Europei Centrale \xc8\x99i nici pentru a lupta \xc3\xaempotriva expansiunii germane, ci pe baza no\xc8\x9biunii eronat percepute c\xc4\x83 o Ungarie sleit\xc4\x83 de putere trebuie oprit\xc4\x83\xe2\x80\x9d._NEWLINE_Mi\xc8\x99c\xc4\x83rile avangardiste ale Europei Centrale au fost o parte esen\xc8\x9bial\xc4\x83 a evolu\xc8\x9biei modernismului, care a atins maximul pe continent \xc3\xaen anii 1920. Almanahul avangardelor Europei Centrale (Muzeul de Art\xc4\x83 din Los Angeles) con\xc8\x9bine documente de baz\xc4\x83 ale avangardelor din Austria, Cehoslovacia, Germania, Ungaria \xc8\x99i Polonia din 1910 p\xc3\xa2n\xc4\x83 \xc3\xaen 1930. Manifestele \xc8\x99i revistele cercurilor artistice radicale din vestul Europei sunt binecunoscute autorilor vestici \xc8\x99i sunt predate la universit\xc4\x83\xc8\x9bi din lumea vestic\xc4\x83.\n_START_SECTION_\nGeografia\n_START_PARAGRAPH_\nRelieful este dispus \xc3\xaen trei trepte: \xc3\xaen sud sistemul muntos alpino-carpatic, \xc3\xaen centru podi\xc8\x99uri hercinice, iar \xc3\xaen nord C\xc3\xa2mpia Nord-European\xc4\x83. \xc3\x8entre Alpi \xc8\x99i Carpa\xc8\x9bi exist\xc4\x83 o mare zon\xc4\x83 depresionar\xc4\x83 - Bazinul Panonic.\n_START_SECTION_\nClima\n_START_PARAGRAPH_\nEste de tranzi\xc8\x9bie \xc3\xaentre clima oceanic\xc4\x83 \xc8\x99i cea continental\xc4\x83, iar pe mari \xc3\xaentinderi exist\xc4\x83 un climat montan.\n_START_SECTION_\nHidrografia\n_START_PARAGRAPH_\nAceast\xc4\x83 regiune este traversat\xc4\x83 \xc3\xaen sud de Dun\xc4\x83re. Datorit\xc4\x83 pozi\xc8\x9biei geografice, r\xc3\xa2urile apar\xc8\x9bin mai multor bazine, v\xc4\x83rs\xc3\xa2ndu-se \xc3\xaen Marea Neagr\xc4\x83 (prin Dun\xc4\x83re \xc8\x99i Nistru), \xc3\xaen Marea Baltic\xc4\x83 (prin Vistula \xc8\x99i Oder), \xc3\xaen Marea Nordului (prin Elba \xc8\x99i Rin) \xc8\x99i chiar \xc3\xaen Marea Mediteran\xc4\x83 (prin Ron).\n_START_SECTION_\nResursele naturale\n_START_PARAGRAPH_\nSunt diversificate: c\xc4\x83rbuni (Ruhr, Silezia), petrol, gaze naturale (\xc3\xaen Germania), fier, mineruri neferoase, sulf (\xc3\xaen Polonia), sare, s\xc4\x83ruri de potasiu (Germania), uraniu, resurse hidroenergetice, p\xc4\x83duri \xc8\x99i terenuri agricole. Este o regiune cu industrii diverse, o agricultur\xc4\x83 dezvoltat\xc4\x83 \xc8\x99i cu un \xc3\xaenalt poten\xc8\x9bial turistic.'